Μίνα Χειμώνα

Η Μίνα (Ασημίνα) Χειμώνα είναι Ελληνίδα ηθοποιός, σκηνοθέτης και θεατρολόγος. 

 Βιογραφικό 
Γεννήθηκε στην Αθήνα. Σπούδασε Αγγλική Φιλολογία στην Φιλοσοφική Σχολή του Εθνικού και Καποδιστριακού Πανεπιστημίου Αθηνών ενώ μετά το τέλος του πρώτου της πτυχίου αποφάσισε να ασχοληθεί επαγγελματικά με την υποκριτική. Πέρασε στη Δραματική Σχολή του Εθνικού Θεάτρου απ' όπου αποφοίτησε κάποια χρόνια μετά. Έκανε την πρώτη της εμφάνιση ως ηθοποιός στην τηλεόραση το 1990 στην καθημερινή σειρά «Οικογένεια». Ακολούθησε ο ρόλος της Μήδειας στην κοινωνική σειρά «Ανατολικός άνεμος» τη σεζόν 1991–1992. Το 1992, έκανε μια guest εμφάνιση στην κωμική σειρά του Αλέξανδρου Ρήγα «Η Ελίζα και οι άλλοι» ενώ το 1993 έπαιξε μαζί με τον Γεράσιμο Σκιαδαρέση σε ένα επεισόδιο της αστυνομικής σειράς «Τμήμα Ηθών». Έγινε ιδιαίτερα γνωστή στο ευρύ κοινό το 1993. Εκείνη τη χρονιά ξεκίνησε η καθημερινή σειρά «Καλημέρα Ζωή» στον ANT1 σε σκηνοθεσία και σενάριο Νίκου Φώσκολου. Στη σειρά ερμήνευσε το ρόλο της Ηλέκτρας Θεοχάρη από το πρώτο επεισόδιο της σειράς συμπρωταγωνιστώντας μαζί με τους Γιώργο Βασιλείου, Φαίδωνα Γεωργίτση και Ελένη Κούρκουλα. Το 1997, δέχτηκε πρόταση από τον σκηνοθέτη Αλέξανδρο Ρήγα, να αποχωρήσει από τη σειρά και να πρωταγωνιστήσει στους «Δύο Ξένους» στο ρόλο της Μίνας Αγγελοπούλου. Η ίδια απέρριψε την πρόταση και συνέχισε στο «Καλημέρα Ζωή». Τον Ιούλιο του 2005, παρά την ανανέωση της σειράς για 13η σεζόν, αποφάσισε να αποχωρήσει από το «Καλημέρα Ζωή» μετά από 12 χρόνια συνεχούς παρουσίας. Η τελευταία παρουσία της στη σειρά έγινε στο επεισόδιο 2927 όπου ο ρόλος της Ηλέκτρας Θεοχάρη μετακομίζει στην Αμερική. Μετά την αποχώρηση της από τη σειρά αφοσιώθηκε αποκλειστικά στο θέατρο όπου έχει συνεχή παρουσία μέχρι σήμερα.

Στον κινηματογράφο έκανε την πρώτη της εμφάνιση το 1987 παίζοντας στις ταινίες «Ο κλοιός» και «Όνειρο αριστερής νύχτας». Ακολούθησαν κι άλλες κινηματογραφικές συμμετοχές όπως στην ταινία «Η γάτα» το 2016 και «Πολυξένη μια ιστορία από την πόλη» το 2017.

 Φιλμογραφία 
 Τηλεόραση 
+ΈτοςΤίτλος Προγράμματος ΚανάλιΡόλοςΣημειώσεις1990–1991ΟικογένειαANT1Μίνα Βασικό Καστ 1991–1992Ανατολικός ΆνεμοςANT1Μήδεια Πρωταγωνιστικός Ρόλος 1992Η Ελίζα και οι άλλοιMEGAΜαρλέν Ζαλέπα Επεισόδιο: "Ολέθρια σχέση"1993Τμήμα ΗθώνANT1Ελένη Γιώκαρη Επεισόδιο: "Ο βιαστής" 1993–2005Καλημέρα ΖωήANT1Ηλέκτρα Θεοχάρη Παλαιολόγου Πρωταγωνιστικός Ρόλος2024ΨυχοκόρεςANT1Αλμπίνα

 Κινηματογράφος  
+ΈτοςΤίτλος Κινηματογραφικής ΤαινίαςΡόλος1987Ο κλοιόςαεροσυνοδός 1987Όνειρο αριστερής νύχτας1989Veracruzαφηγήτρια 2016Η γάτα2017Πολυξένη: Μια ιστορία από την Πόλη

 Βιντεοταινίες 
+ΈτοςΤίτλος ΤαινίαςΡόλος1987Αντίστροφη πορείαΜάρθα 1989Η γόησσα Μίνα

 Παραπομπές 

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου